Le Mespris de la vie et consolation contre la mort/« Nous sommes ce nous semble hors de la ville infette »
# Le Mespris de la vie et consolation contre la mort/« Nous sommes ce nous semble hors de la ville infette »

Nous sommes ce nous semble hors de la ville infette Mais nous n'avisons pas que l'air d'infection, A desja corrompu nostre complexion, Et que la peste mesme, en nous mesme s'arreste

Soit dans la noire horreur d'une grotte secrette Soit par mons ou par vaus, de nostre passion Nous tourmente & nous fuit, l'aspre contagion, Qui provenant de nous, de nous mesmes s'alaitte.

Nous chassons bien de nous du monde les appas, Mais les appas mondains ne nous dechassent pas, Et l'homme fuit tousjours lhomme eslougné de lhomme

Qui fuyant du prochain le tourment, & le mal Dont luy mesmes se deut, miserable animal N'a repos qu'en la mort, asseurance qu'au somme.

